Johannesburg kry nuwe nooddiensvoertuieBurgemeester Herman Mashaba by een van die nuwe nooddiensvoertuie. Die Stad Johannesburg wil oor die volgende maande meer as 90 nooddiensvoertuie by sy bestaande vloot voeg. Die eerste aflewering van 10 nooddiensvoertuie is Maandag deur die burgemeester, Herman Mashaba, in ontvangs geneem. “Die hernuwing van die stad se nooddiensvoertuie-vloot, wat brandweer- en reddingsvoertuie insluit, is ŉ langverwagte en broodnodige diensleweringsinisiatief wat ŉ direkte uitwerking op die lewe van ons inwoners sal hê.” Daar sal teen die einde van die week nog vyf nuwe nooddiensvoertuie in Johannesburg aankom. “Hierdie voertuie is ŉ sleutelhulpbron in noodbestuursdienste aangesien brandbestryders dit vir eerste reaksie kan inspan. Die nuwe nooddiensvoertuie. “Vinnige noodreaksievoertuie kom dikwels eerste op die toneel waar brandbestryders die situasie kan beoordeel en dan die nodige hulpbronne vir brandbestryding kan ontbied. “Hierdie voertuie het ook reddingstoerusting wat die nooddienste gebruik om op motorongelukke te reageer.” Die Goudstad het in Junie ook 42 nuwe ambulanse ontvang en die stad het nou 101 ambulanse tot sy diens. Daar sal aan die einde van elke maand ook ander nooddiensvoertuie, soos brandweerwaens, ontvang word.